Qirg‘iziston prezidenti Sadir Japarov va Tojikiston prezidenti Emomali Rahmon Shavkat Mirziyoyevni saylovdagi g‘alabasi bilan tabrikladi

Qirg‘iziston prezidenti Sadir Japarov 25-oktabr kuni O‘zbekiston Prezidenti Shavkat Mirziyoyev bilan telefon orqali muloqot qildi. Bu haqda Qirg‘iziston prezidenti matbuot xizmati xabar qildi.
Telefon suhbati chog‘ida Sadir Japarov Shavkat Mirziyoyevni 24-oktabr kuni bo‘lib o‘tgan prezidentlik saylovida ishonchli g‘alaba qozongani bilan tabriklab, unga sihat-salomatlik, mas’uliyatli davlat faoliyatida yanada muvaffaqiyatlar, qardosh O‘zbekiston xalqiga esa tinchlik va farovonlik tiladi.
Bundan tashqari, ikki davlat rahbarlari ikki tomonlama kun tartibining dolzarb masalalari, ikki mamlakat o‘rtasidagi kelgusidagi hamkorlik istiqbollari, shuningdek, mintaqaviy hamkorlik masalalarini muhokama qildi.
Tojikiston prezidenti Emomali Rahmon ham Shavkat Mirziyoyevni saylovdagi g‘alabasi bilan qutlab, telegramma yubordi.
“Hurmatli Shavkat Miromonovich, sizni O‘zbekiston Respublikasi Prezidenti lavozimiga qayta saylanganingiz munosabati bilan samimiy tabrik va ezgu tilaklarimni yo‘llash menga katta mamnuniyat bag‘ishlaydi.
Sizga mustahkam sog‘liq, farovonlik va do‘st O‘zbekistonning barqaror taraqqiyoti yo‘lidagi hukumat faoliyatiga yanada samarali, uning qardosh xalqiga tinchlik, barqarorlik va farovonlik tilayman.
Sizning prezidentlik saylovlarida ishonchli g‘alabangiz mamlakatni izchil rivojlantirish va xalqaro maydonda obro‘sini mustahkamlashga qaratilgan siyosiy yo‘nalishingizni umumxalq qo‘llab-quvvatlashining yana bir yorqin tasdig‘idir.
Ishonchim komilki, kelgusi davrda siz mamlakatga rahbarlik qilasiz, qardosh O‘zbekiston bu yo‘lda yangi marralarni zabt etadi.
Sizning strategik sheriklik formatidagi Tojikiston va O‘zbekiston o‘rtasidagi do‘stlik, yaxshi qo‘shnichilik va konstruktiv munosabatlarni har tomonlama rivojlantirish va chuqurlashtirishga bo‘lgan izchil intilishingizni yuqori baholayman.
Ishonchim komilki, biz birgalikdagi sa’y-harakatlarimiz bilan mamlakatlarimiz xalqlari farovonligi va butun mintaqa manfaatlari yo‘lida tojik–o‘zbek davlatlararo samarali o‘zaro hamkorlikni rivojlantirishda davom etamiz.
Fursatdan foydalanib, ikki davlat o‘rtasidagi munosabatlar mazmunini yangi amaliy misollar bilan boyitish bo‘yicha kelgusida hamkorlikda harakat qilishga tayyor ekanimni bildiraman”, – deyiladi Emomali Rahmon yuborgan telegrammada.
Ma’lumot uchun, O‘zbekistonda prezident saylovi 2021-yil 24-oktabr kuni bo‘lib o‘tdi. Mamlakat bo‘ylab ochilgan 10 mingdan ortiq saylov uchastkalari tong soat 8:00 dan kech soat 20:00 ga qadar saylovchilarni qabul qildi. Markaziy saylov komissiyasi raisi Zayniddin Nizomxo‘jayev bergan ma’lumotga ko‘ra, saylovda jami ro‘yxatga olingan 20 158 907 nafar saylovchining 16 212 343 nafari, ya’ni saylovchilarning 80,4 foizi ovoz berdi. Saylov kodeksining 96-moddasiga muvofiq, agar saylovchilar ro‘yxatiga kiritilgan fuqarolarning 33 foizi ovoz berishda ishtirok etgan bo‘lsa saylov o‘tgan hisoblanadi.
Bundan tashqari Turkmaniston prezidentni Gurbanguli Berdimuhammedov ham telefon orqali suhbatda Shavkat Mirziyoyevni prezidentlikka qayta saylangani bilan tabrikladi.
Prezident saylovining dastlabki natijalariga ko‘ra,
Saylovchilarning 50 foizdan ortiq ovozini olgani uchun Shavkat Mirziyoyev yana 5 yil muddatga O‘zbekiston prezidenti etib saylandi.
Bundan avval Valdimir Putin va Qosim-Jo‘mart To‘qayev Shavkat Mirziyoyevni prezidentlik saylovidagi g‘alabasi bilan tabriklagan edi.